**DÔVODOVÁ SPRÁVA**

1. **Všeobecná časť**

Cieľom predkladaného návrhu je zabrániť porušovaniu a obmedzovaniu základných ľudských práv občanov SR garantovaných Ústavou SR. V zmysle Čl. 40 Ústavy: *Každý má právo na ochranu zdravia. Na základe zdravotného poistenia majú občania právo na bezplatnú zdravotnú starostlivosť a na zdravotnícke pomôcky za podmienok, ktoré ustanoví zákon.*

V súčasnosti dochádza k neprimeranému obmedzovaniu práv občanov, ktorí nie sú zaočkovaní. Taktiež sa zvyšujú požiadavky na množstvo prijatých dávok, pričom doteraz postačovalo byť zaočkovaní dvomi resp. jednou dávkou, dnes to už je tretia posilňujúca dávka a je priam isté, že tieto požiadavky sa budú naďalej zvyšovať, nakoľko vakcíny nedokážu ochrániť organizmus proti COVID-19 po dlhšiu dobu.

Nakoľko sú neustále prijímané opatrenia, ktoré obmedzujú neočkovaných ľudí resp. ľudí, ktorí neboli zaočkovaný dostatočným počtom vakcín je možné predpokladať ďalší vývoj v spoplatnení zákonom garantovanej zdravotnej starostlivosti uhrádzanej na základe zdravotného poistenia. Je preto potrebné zamerať sa na ochranu ústavou garantovaných práv neočkovaných ľudí resp. ľudí, ktorí neboli zaočkovaný dostatočným počtom vakcín.

Do Národnej rady SR sa predkladá návrh zákona ktorého cieľom je garantovať právo vyššie uvedených ohrozených skupín na zachovanie rozsahu zdravotnej starostlivosti uhrádzanej na základe verejného zdravotného poistenia a výšky úhrady za služby súvisiace s poskytovaním zdravotnej starostlivosti.

Navrhuje sa účinnosť zákona pätnástym dňom od jeho vyhlásenia v Zbierke zákonov Slovenskej republiky

**B. Osobitná časť**

**K Čl. I**

**K bodu 1**

Ustanovuje sa právo osôb, ktoré nie sú zaočkované proti ochoreniu COVID-19 na plný rozsah zákonom ustanovenej zdravotnej starostlivosti uhrádzanej na základe verejného zdravotného poistenia ako aj na plnú výšku úhrady za poskytnutú zdravotnú starostlivosť v zmysle zákona aj pre osoby, ktoré nie sú očkované proti ochoreniu COVID-19.

**K Čl. II**

S ohľadom na predpokladaný priebeh legislatívneho procesu sa navrhuje, aby návrh zákona nadobudol účinnosť pätnástym dňom uverejnenia v zbierke zákonov.